
Un cinema en transició 

Les pel·lícules del canvi polític a Catalunya (1975-1981) 


Després de la mort de Francisco Franco el mes de novembre de 1975 es varen posar 
entre parèntesi moltes coses. Un vell món es resistia a agonitzar i un de nou tenia ganes 
de sortir al carrer i expressar tot allò que havia estat reprimit durant 40 anys. Entre 
aquests dos móns contraposats es varen produir un seguit de moviments que varen 
generar l’anomenada transició política, basada en la idea de que una reforma pactada 
també era possible. La transició va aconseguir garantir un cert ordre al canvi, però va 
deixar damunt de la taula moltes feines pendents. L’exposició Un cinema en transició. Les 
pel·lícules del canvi polític a Catalunya (1975-1980) ens mostra com el cinema va voler 
ésser testimoni i agent de tots aquests canvis. 

El cinema va ser testimoni de l’època, ja que va documentar, tant amb les ficcions com 
amb les seves imatges documentals, tot allò que estava passant. Les pel·lícules varen 
mirar com Catalunya construïa la identitat perduda, com sorgia un desig de recuperació 
de la memòria històrica o com l’afany de llibertat esclatava en una revolta orientada tant 
cap al món de la política com a l’alliberament sexual. El cinema va ser agent dels canvis, 
ja que durant la transició es varen establir les bases d’un possible cinema que parlés en 
català i que ajudés a transformar la societat. Al final del camí, però, després de que la 
vida política es va normalitzar, va sorgir el desencís. El cinema va començar a parlar dels 
refugis individuals oposats a les revoltes col·lectives i les pel·lícules que volien canviar el 
món va donar pas a un cinema que buscava la comercialitat a partir del desig d’establir 
unes bases industrials. 

Identitat, Memòria, Revolta i Desencís són els quatre àmbits que marquen Un cinema en 
transició, una exposició que no pretén només recuperar la nostàlgia d’un temps i d’un 
país, sinó també establir alguns interrogants sobre tot allò que el cinema de la transició va 
ser incapaç d’arribar a fer. 


Àngel Quintana 
Marta Sureda 
Comissaris de l’exposició 

Inauguració: dilluns, 23 de març a les 7 de la tarda 

Exposició: 23 de març al 14 de juny de 2009 

Horari: Dimarts a divendres: lOh. a 18h. 

Dissabte: lOh a 20h 

Diumenge: 11ha15h 

Museu del Cinema 
Sèquia, 1. 17001 Girona. 

Tel. 972 412 777 
www. museudelcinema. cat 

Entrada gratuïta a l’exposició. 

GUIÓ 


Un cinema en transició 

Les pel·lícules del canvi polític a Catalunya (1975-1981) 


La fi de la dictadura franquista va ser un temps d’incerteses, de somnis, de canvis i de 
frustracions. En l’àmbit del cinema fet a Catalunya, la transició va anar acompanyada del 
naixement d’una certa idea de cinema català que havia estat gestada en algunes obres 
aïllades durant els anys seixanta i setanta. El canvi va facilitar la possibilitat de crear un 
model cinematogràfic que permetés recuperar la memòria històrica, que ajudés a obrir el 
debat cap una sèrie de qüestions identitàries, que el franquisme havia amagat, o que 
generés un desig de revolta contra la moral imposada mitjançant la repressió sexual. El 
desig de canvi polític va donar pas a un canvi de costums i va generar la irrupció de 
noves formes de visibilitat. El cinema va ser un dels molts testimonis i agents de tot 
aquest procés de recuperació política de la democràcia i d ’exorcització dels fantasmes del 
passat. Tant el cinema professional, com el cinema militant, varen capturar les 
contradiccions viscudes en uns anys de caos i eufòria. 

L’exposició Un cinema en transició utilitza la producció cinematogràfica realitzada entre 
1975 i 1980 per tal de descriure aquella època i establir un doble moviment entre el canvi 
polític que es va produir a Catalunya i la manera com el cinema va projectar aquest desig 
de canvi. 


IDENTITAT 

Un dels grans reptes del cinema va ser el de recuperar la identitat perduda durant el 
franquisme, tant la identitat històrica, com la identitat cultural. La recuperació nacional 
anava acompanyada de la recuperació del català com a llengua viva a les pantalles 
cinematogràfiques. 

El debat identitari, però, no va saber resoldre una pregunta clau: Què és cinema català? 
En el transcurs del Congrés de Cultura Catalana (1976) varen sorgir dues opcions 
enfrontades: els que creien que només ho era el cinema parlat en català i els que creien 
que també ho era el cinema produït a Catalunya. 


La ciutat cremada d’Antoni Ribas (1976) 

L’estiu del 1976, poc temps de la mort del dictador, La ciutat cremada d’Antoni Ribas 
sorgia com la promesa d’un nou model de cinema identitari. Recuperava el passat de 
Catalunya per qüestionar el nou present que s’obria en el país, en el seu finançament hi 
varen participar alguns figures claus de la futura política catalana i com la crònica familiar 
dels seus protagonistes va ser presentada com la èpica d’un poble. 

El públic va entendre la pel·lícula com una obra representativa d’un nou horitzó pel 
cinema català i va acudir massivament a les sales. La seva ambició política, però, no va 
estar mai acompanyada d’una clara ambició estètica. Resisteix La ciutat cremada el pas 
del temps o és el testimoni d’un cinema que volia ser més del que veritablement podia 
ser? 

Pel·lícules tractades en aquest àmbit: 

• “La ciutat cremada” d’Antoni Ribas (1976) 

• “La plaça del diamant” de Francesc Betriu (1981) 

• “Tatuaje” de Bigas Luna (1977) 

• “La Nova Cançó” de Francesc Bellmunt (1976) 

• “L’estatut”, documental de l’Institut del Cinema Català (1979) 

• “Llibertat d’expressió”, documental de l’Institut del Cinema Català (1976) 

• “Atur”, documental de l’Institut del Cinema Català (1977) 

• “Feminisme”, documental de l’Institut del Cinema Català (1977) 

• “Furia Espanola” de Francesc Betriu (1975) 


MEMÒRIA 

El franquisme havia construït els mites de la història dels que van guanyar la Guerra Civil, 
però havia amagat la història dels perdedors, de l’exili i de les presons. Una de les fites de 
la transició va ser la recuperació de la memòria històrica amagada i el cinema tant a partir 
del documental, com de la ficció va jugar-ne un paper clau. La Guerra Civil va convertir-se 
en el discurs central de moltes pel·lícules que parlaven sense complexos de la Catalunya 
dels vençuts. 

Va ser suficientment clarivident el procés de recuperació històrica dut pel cinema de la 
transició? No varen quedar moltes coses per explicar? 

La vieia memòria de Jaime Camino (1978) 

L’any 1978, quan Jaime Camino estrena La vieja memòria s’havia imposat des del 
documental i la ficció un clar desig de recuperar aquella història amagada des del 
franquisme sobre la guerra civil. La veu d’alguns dels testimonis dels principals 
esdeveniments que durant molts anys havia estat silenciada és recuperada a la pel·lícula. 
Dolores Ibarruri, Enrique Líster, Federica Montseny o Josep Tarradellas recuperen i 
oposen la seva veu a la d’alguns falangistes en un interessant exercici dialèctic entre la 
veu de la memòria i les imatges d’arxiu. 

La recuperació de La vieja memòria en el nostre present, però, no deixa de plantejar-nos 
molts de dubtes obre tot allò que la transició va silenciar. Varen ser suficients els 
documentals del període per recuperar la memòria perduda? O la transició no va fer més 
que establir un pacte de silenci amb les restes del règim per diluir moltes coses de la vella 
memòria del passat? 

Pel·lícules tractades en aquest àmbit: 

• “Companys, procés a Catalunya” de Josep M. Forn (1979) 

• “Las largas vacaciones del 36” de Jaime Camino (1976) 

• “La vieja memòria” de Jaime Camino (1977) 

• “Raza, el espíritu de Franco” de Gonzalo Herralde (1977) 

• “Los fieles sirvientes” de Francesc Betriu (1980) 

• “La verdad sobre el caso Savolta” de Antonio Drove (1979) 

• “La Ràbia” d’Eugeni Anglada (1978) 

REVOLTA 


Un dels debats claus dels anys de la transició residia en si la reforma s’havia de fer des 
de l’interior del règim o si era possible una ruptura. Per els joves, l’arribada de la llibertat 
va obrir les portes cap una revolta que es trobava en dos fronts concrets: la militància 
política i l’alliberament sexual. El cinema no només devia ser un mirall del canvi, sinó 
també una forma d’acció política, una arma més al servei de la revolta. 

Va ser, però, veritablement el cinema català un vehicle de canvi? Quina imatge ens ha 
deixat el cinema d’aquella revolta aixecada enfront d’un franquisme que es negava a voler 
ser enterrat? 

L’Orgia de Francesc Bellmunt (1978) 

La imatge de Juanjo Puigcorbé passejant-se amb vespino per l’Eixample de Barcelona en 
els moments finals de L’Orgia de Francesc Bellmunt pot ser vista com una icona sobre 
una revolta que va esclatar en l’àmbit polític i va estendre’s en l’àmbit sexual. Mentre la 
reforma política establia un sistema de mudances en els òrgans de poder, en el carrer la 
revolta es presentava com una forma d’alliberament, com la possibilitat de fer esclatar tot 
allò que havia estat reprimit. 

L’Orgia recull els signes d’aquells temps, però també ens porta a preguntar perquè la 
revolta dels costums no va anar acompanyada també d’una revolta de les formes dins del 
cinema fet a Catalunya? 

Pel·lícules tractades en aquest àmbit: 

• L’Orgia” de Francesc Bellmunt (1978) 

• “Informe general” de Pere Portabella (1976) 

• “Ocana, retrat intermitent” de Ventura Pons (1978) 

• “Canet Rock” de Francesc Bellmunt (1976) 

• “Numax... presenta” de Joaquim Jordà (1979) 

• “Hic Digitur Dei” d’Antoni Martí (1977) 

• “Shirley Temple Story” d’Antoni Padrós (1976) 


DESENCÍS 

La normalitat política va arribar amb les primeres eleccions del juny de 1977 a les Corts 
de Madrid, amb el retorn de l’exili del president Josep Tarradellas, i amb l’aprovació de la 
Constitució Espanyola i de l’Estatut de Catalunya. El pacte elaborat pels partits polítics va 
donar estabilitat al canvi, però va generar una certa decepció política i cultural. 

Va suposar la normalitat democràtica la fi d’alguns somnis llibertaris de la transició? 
Podem parlar de l’existència d’un cinema del desencís polític? O no va ser el cinema del 
desencís la porta cap un seguit de models cinematogràfics més comercials, més lligats a 
una hipotètica indústria? 

Bilbao de Biqas Luna (1978) 


Les eleccions del juny de 1977 varen reinstaurar la democràcia però també varen suposar 
l’inici de la fi de la revolta. El preu que es va haver d’assumir pels pactes polítics de la 

transició va ser molt alt. La història de Leo, un personatge solitari obsessionat per la 
fascinació eròtica que li exerceix una meuca. 

Bilbao de Bigas Luna pot ser entesa com la crònica del desencís, però també com l’inici 
d’un model de cinema que assumia la incorrecció política i moral de forma conscient. 
Podria arribar-se a fer una pel·lícula com Bilbao en el nostre present? Per què 
determinats models de cinema industrial varen provocar que es perdés la possibilitat de 
seguir les vies apuntades per Bilbao ? No va desencisar-se també el cinema de la 
transició? 

Pel·lícules tractades en aquest àmbit: 

• “Bilbao” de Bigas Luna (1978) 

• “Después de...” de Cecilia i José Juan Bartolomé (1981) 

• “Barcelona sur” de Jordi Cadena (1981) 

• “La quinta del porro” de Francesc Bellmunt (1980) 

• “Salut i força al canut” de Francesc Bellmunt (1979) 

• “Caniche” de Bigas Luna (1979) 

• “Votad, votad, malditos” de Llorenç Soler (1977) 

• “A un Dios desconocido” de Jaime Chavarri (1978) 

ESPECIFICACIONS TÈCNIQUES 


> L’exposició: 


Està formada pel següent material: 

■ 18 cartells de cinema i altres esdeveniments cinematogràfics 

■ 25 fotografies 

■ 26 lobby-cards o fotografies d’escenes de la pel·lícula que acompanyaven als 
cartells a l’entrada dels cinemes. 

■ 14 guies i programes de pel·lícules 

■ 4 Reculls de premsa, que en total inclouen 119 articles de premsa entre 1975 i 
1981 

■ 4 audiovisuals: “Identitat”, “Memòria”, “Revolta” i “Desencís”. Fragments de 24 
films recollits en aquests 4 audiovisuals: 

• “Atur”, documental de l’Institut del Cinema Català (1977) 

• “Bilbao” de Bigas Luna (1978) 

• “Canet Rock” de Francesc Bellmunt (1976) 

• “Companys, procés a Catalunya” de Josep M. Forn (1979) 

• “Después de...” de Cecilia i José Juan Bartolomé (1981) 

• “Entre la esperanza y el fraude” documental de la Cooperativa de Cinema 
Alternatiu (1976) 

• “Feminisme”, documental de l’Institut del Cinema Català (1977) 

• “Grec 76” d’Antoni Martí (1976) 

• “Hic Digitur Dei” d’Antoni Martí (1977) 

• “Informe general” de Pere Portabella (1976) 

• “L’Estatut de 1979”, documental de l’Institut del Cinema Català (1979) 

• “L’Orgia” de Francesc Bellmunt (1978) 

• “La ciutat cremada” d’Antoni Ribas (1976) 

• “La Nova Cançó” de Francesc Bellmunt (1976) 

• “La plaça del diamant” de Francesc Betriu (1981) 

• “La Ràbia” d’ Eugeni Anglada (1978) 

• “La Torna” de Francesc Bellmunt (1977) 

• “Llibertat d’expressió”, documental de l’Institut del Cinema Català (1976) 

• “Marxa de la Llibertat”, documental de la Central del curt (1976) 

• “Numax... presenta” de Joaquim Jordà (1979) 

• “Som una Nació. Obertura del Parlament” d’Antoni Martí (1977) 

• “Ocana, retrat intermitent” de Ventura Pons (1978) 

• “Raza, el espíritu de Franco” de Gonzalo Herralde (1977) 

• “Votad, votad, malditos” de Llorenç Soler (1977) 

■ 5 fotografies i 30 reproduccions de cartells de temàtica político-social d’entre 
1975-1981 

■ Ocupa la Sala d’exposicions temporals del Museu del Cinema: 120 m2 

ACTIVITATS COMPLEMENTÀRIES 


Cicle de cinema de la Filmoteca de Catalunya 

LES PEL· LÍCULES DEL CANVI POLÍTIC A CATALUNYA (1975-1981) 

Dilluns, 4 de maig 
20:00h i 22:30h 

“L’Orgia” de Francesc Bellmunt (1977, 103 min.) 

Dilluns, 11 de maig 
20:00h i 22:30h 

“Companys, procés a Catalunya” de Josep M. Forn (1979, 125 min.) 

Dilluns, 18 de maig 
20:00h i 22:30 h 

“La Plaça del Diamant” de Francesc Betriu (1981,116 min.) 

Dilluns, 25 de maig 
20:30h i 22:30 h 

“Ocana, retrat intermitent” de Ventura Pons (1978, 85 min.) 

Dilluns, 1 de juny 
20:30h i 22:30 h 

“Hic Digitur Dei” d’Antoni Martí (DVD) (1977, 85 min.) 

Dilluns, 8 de juny 
20:30h i 22:30 h 

“Bilbao” de Bigas Luna (DVD) (1978, 95 min.) 


Lloc : Cinema Truffaut 

Entrada : 2,50 € 


Organitza: 


1 i ■ FilmoTeca 

de Catalunya 

CINEMA TRUFFAUT 


Col·labora: 


►3 

TELEVISIÓ DE CATALUNYA MdC 


i i 1 * i 

Taula rodona 


QUÈ ENS HA DEIXAT EL CINEMA DE LA TRANSICIÓ? 

Taula rodona, i col·loqui posterior amb els assistents, per a aprofundir i debatre al voltant del cinema català 
fet durant a la transició política. Comptarem amb destacats protagonistes del cinema d’aquella època: 

Josep M Forn, director de “Companys, procés a Catalunya” i productor de “La ciutat cremada” 
d’Antoni Ribas 

J.A. Pérez Giner, productor de “L’orgia”, “Ocana, retrat intermitent” de Ventura Pons, “La Vieja 
Memòria” de Jaime Camino i “Companys, procés a Catalunya” 

Antoni Martí, realitzador independent, director de “Hic Digitur Dei” i “Grec 76”. 

Llorenç Soler, director de cinema i televisió. Realitzador entre altres de “Votad, votad, malditos”, 
“Antisalmo”. 

Moderador: Àngel Quintana, crític de cinema i professor d’història i teoria del cinema de la 
Universitat de Girona. 

Dimecres, 22 d’abril 
20:00 h 

Museu del Cinema 
Entrada lliure 

